Агенцијата за заштита на правото на слободен пристап до информациите од јавен карактер, врз основа на член 109 став 9 од Законот за општата управна постапка („Службен весник на Република Македонија“ бр. 124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Еколошко здружение на граѓани ФРОНТ 21/42 -Скопје, по предметот Барање за пристап до информации од јавен карактер, на ден 09.05.2025 година, го донесе следното:

**Р Е Ш Е Н И Е**

1. Жалбата изјавена од Еколошко здружение на граѓани ФРОНТ 21/42 -Скопје, поднесена против Општина Охрид, заведена во Агенцијата со бр.08-156 на 24.04.2025 година, по предметот Барање за пристап до информации од јавен карактер, **СЕ УВАЖУВА и предметот се враќа на повторно постапување пред првостепениот орган.**
2. **Решението на Имателот на информации бр.03-4447/4 од 09.04.2025 година СЕ ПОНИШТУВА.**
3. **Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.**

**О Б Р А З Л О Ж Е Н И Е**

Еколошко здружение на граѓани ФРОНТ 21/42 -Скопје, како што е наведено во Жалбата по пошта на 26.03.2025 година, поднел Барање за пристап до информации од јавен карактер до Општина Охрид, со кое побарал по пошта или на е-маил да му се достави електронски запис од следната информација:

„Барам имателот да ми испрати примерок од записникот за извршен вонреден инспекциски надзор од страна на Општина Охрид во Институтот за јавно здравје-Скопје во 2025 година во кој државниот управен инспекторат утврдил недостатоци во постапките при вработување и унапредување на административни службе Ви се обраќаме во врска со донесената планска документација од страна на Општина Охрид-општи акти за села. Во согласност со одредбите од погоре цитираните закони, бараме Општина Охрид да ни издаде:Листа на сите Општи акти за села (во сила и вон сила) Копија од сите Општи акти за села (во сила и вон сила).“

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр. 08-153 на 23.04.2025 година.

Агенцијата со електронски допис бр.08-153 од 24.04.2025 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.

Имателот на информации на 05.05.2025 година до Агенцијата по електронски пат достави Решение со бр.03-4447/4 од 09.04.2025 година со кое се се уважува Барањето на Барателот, заведен во Агенцијата со бр.08-153.

Имателот на информации во Решението наведува дека: „...Од надлежниот сектор се доби одговор со допис број 20-4447/3 од 07.04.2025 година кој во прилог на ова Решение Ви се доставува“ Во прилогот Известување по барање се наведува„...Општи акти за села се спроведуваат во Сектор за урбанизам и управување со градежно земјиште се: Општ Акт село Велгошти, донесен со Одлука на Совет бр.08-9194/9 од 18.07.2017 год. и Општ Акт село Љубаништа, донесен со Одлука на Совет бр.08-0593/7 од 28.02.2017 год. Општите акти се јавно објавени на веб страната на Општина Охрид [www.ohrid.gov.mk](http://www.ohrid.gov.mk)...”

Агенцијата на 05.05.2025 по електронски пат го достави Решението со бр.03-4447/4 од 09.04.2025 година и Известување по барањесо број 20-4447/3 од 07.04.2025 година, заведен во Агенцијата со број 08-159.

Барателот на информации незадоволон од добиениот одговор по 08.05.2025 година достави електронски запис во кој наведува„...Имајќи во предвид дека не ни е овозможен целосен и точен пристап до бараната информација, а со оглед на фактот дека освен наведените, постојат и други општи акти за села (како на пример за Лагадин), Ве информираме дека не сме задоволни од доставениот одговор...Дополнително посочуваме дека не бараме општи акти за села кои се спроведуваат во Секторот...”

Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата **ЈА УВАЖИ, Решението на Имателот на информации го поништи и предметот го врати на повторно постапување пред првостепениот орган,** поради следното:

По разгледувањето на Жалбата и другите списи во врска со предметот, Агенцијата утврди дека Имателот на информации и покрај тоа што донел Решение, на Барателот не му ги доставил бараните информации од јавен карактер.

Согласно член 3 став 1 алинеја 2 од Законот за слободен пристап до информации од јавен карактер е утврдено дека: „информација од јавен карактер е информација во која било форма што ја создал или со која располага имателот на информацијата согласно со неговите надлежности“ и согласно член 10 став 1 од истиот Закон, е должен да ја информира јавноста со објавување на податоци од негова надлежност, и други информации кои произлегуваат од надлежноста и работата на имателот на информацијата.

Агенцијата му укажува на првостепениот орган и на член 3 став 1 алинеа 4 од Законот за слободен пристап до информации од јавен карактер, согласно која одредба: „- „документ" е секој запис на информација без оглед на нејзината физичка форма или карактеристики, пишан или печатен текст, карти, шеми, фотографии, слики, цртежи, скици, работни материјали, како и звучни, гласовни, магнетски или електронски, оптички или видео снимки во која било форма, како и пренослива опрема за автоматска обработка на податоци со вградени или преносливи мемории за складирање на податоците во дигитална форма“.

Поради наведеното, Имателот на информации е должен одново да го разгледа Барањето, да постапи согласно одредбите од Законот за слободен пристап до информации од јавен карактер и да му овозможи пристап на Барателот до бараните информации, на начин и во форма наведени во Барањето.

Поради погоре наведеното, Агенцијата за заштита на правото за слободен пристап до информации од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**

Доставено до:

- архива на Агенцијата

- жалителот/барател на информацијата

- имател на информацијата